b'\n_START_ARTICLE_\nFairey Albacore\n_START_SECTION_\nKonetyypin kehitys ja tuotanto\n_START_PARAGRAPH_\nFairey Albacoren suunniteltiin t\xc3\xa4ytt\xc3\xa4m\xc3\xa4\xc3\xa4n 11. helmikuuta 1937 annettu spesifikaatio S.41/36, mutta se tosiasiassa t\xc3\xa4ytti aikaisemman 8. syyskuuta 1936 M.7/36 annetut vaatimukset, jotka m\xc3\xa4\xc3\xa4rittiv\xc3\xa4t uuden torpedopommittajan 58\xe2\x80\x93183 solmun nopeusalueelle ja joka kykeni kuljettamaan 18 tuuman Mk XIIA-torpedon. Koneessa oli oltava kaksoisohjaimet, motorisoitu taka-ampumo sek\xc3\xa4 t\xc3\xa4ydelliset t\xc3\xa4hystys- ja suunnistusmahdollisuudet sek\xc3\xa4 riitt\xc3\xa4v\xc3\xa4 l\xc3\xa4mmitys ja \xc3\xa4\xc3\xa4nieristys._NEWLINE_T\xc3\xa4m\xc3\xa4 spesifikaation hyl\xc3\xa4ttiin k\xc3\xa4ytt\xc3\xb6kelvottomana, mutta Fairey Aircraft Ltd toteutti sen siit\xc3\xa4 huolimatta. Prototyypin tuulitunnelitestaus tehtiin Faireyn Farnboroughin tehtaalla marraskuusta 1936 kes\xc3\xa4kuuhun 1937. Fairey tarjosi uudemman spesifikaation t\xc3\xa4ytt\xc3\xa4miseksi sek\xc3\xa4 yksi- ett\xc3\xa4 kaksitasoista malliaan, mutta valintalautakunta vastusti yksitasoista sen rajoittuneemmalla palveluksella._NEWLINE_Valintalautakunnan valitsema malli oli tasasiipinen, yksirunkoinen kokometallirakenne, jossa oli kangasverhoillut siivet. Koneen ohjaamo oli t\xc3\xa4ysin katettu ja laskuteline kiinte\xc3\xa4 sek\xc3\xa4 erillinen. Koneen hydraulisia siivekkeit\xc3\xa4 oli tarkoitus ensisijaisesti k\xc3\xa4ytt\xc3\xa4\xc3\xa4 ilmajarruina sy\xc3\xb6ksypommituksessa. Koneen alkuper\xc3\xa4iseksi voimanl\xc3\xa4hteeksi tarjottiin 1065 hevosvoiman Bristol Taurus II nelj\xc3\xa4toistasylinterist\xc3\xa4 kaksirivist\xc3\xa4 t\xc3\xa4htimoottoria, joka my\xc3\xb6hemmin vaihdettiin 1130 hevosvoiman Taurus XII -moottoriin._NEWLINE_Lentokoneen aseistukseksi suunniteltiin kiinte\xc3\xa4\xc3\xa4 eteenp\xc3\xa4in ampuvaa 7,7\xc2\xa0mm:n Browning-konekiv\xc3\xa4\xc3\xa4ri\xc3\xa4 vasempaan yl\xc3\xa4siipeen ja yht\xc3\xa4 tai kahta kaasutoimista 7,7\xc2\xa0mm:n Vickers K -konekiv\xc3\xa4\xc3\xa4ri\xc3\xa4 taka-ampumoon. Kone kykeni kuljettamaan 18 tuuman/45,7\xc2\xa0cm:n 1600 paunan/720\xc2\xa0kg:n torpedon tai nelj\xc3\xa4 500 paunan/225\xc2\xa0kg:n tai kuusi 250 paunan/112,5\xc2\xa0kg:n pommia ulkoisissa kannattimissa siipien alla._NEWLINE_Konetta k\xc3\xa4ytettiin my\xc3\xb6s miinanlaskuun._NEWLINE_Konetta valmistettiin 800 kappaletta, johon lasketaan kaksi prototyyppi\xc3\xa4. Valmistussarjat olivat L7074\xe2\x80\x93L7173, N4152\xe2\x80\x93N4425, T9131\xe2\x80\x93T9260, X8940\xe2\x80\x93X9290 ja BF584\xe2\x80\x93BF777. Tuotanto viiv\xc3\xa4styi p\xc3\xa4\xc3\xa4asiassa voimanl\xc3\xa4hteiden saantivaikeuksien vuoksi ja se p\xc3\xa4\xc3\xa4ttyi lopullisesti 1943. Ainoa merkitt\xc3\xa4v\xc3\xa4 muutos tuotannon aikana oli voimanl\xc3\xa4hteen muuttaminen Taurus II:sta Taurus XII:een.\n_START_SECTION_\nK\xc3\xa4ytt\xc3\xb6\n_START_PARAGRAPH_\nKoneen ensilento suoritettiin 12. joulukuuta 1938 Great West aerodromella koneena L7074 (F.3274), jonka lent\xc3\xa4j\xc3\xa4n\xc3\xa4 oli F H Dixon. T\xc3\xa4m\xc3\xa4 ja toinen prototyyppi L7075 (F.3275), jonka ensilento oli huhtikuussa 1939 eiv\xc3\xa4t kuuluneet varsinaiseen tilaukseen, mutta saatuun 100 koneen sopimukseen (L7074\xe2\x80\x93L7173) ne kuitenkin sis\xc3\xa4llytettiin. Kaikissa valmistetuissa koneissa oli py\xc3\xb6r\xc3\xa4laskuteline, vaikka ensimm\xc3\xa4iseen prototyyppiin asennettiinkin kellukkeet tutkittaessa mahdollisuuksia koneen k\xc3\xa4ytt\xc3\xa4miseen katapultilta._NEWLINE_Koneen tyyppitesteiss\xc3\xa4 A & AEE loppukes\xc3\xa4st\xc3\xa4 1940 koneen kolmas prototyyppi (L7076) ei menestynyt ja sen parhaaksi ominaisuudeksi havaittiin sy\xc3\xb6ksypommitus._NEWLINE_Ensimm\xc3\xa4ine laivaston ilmavoimien laivue perustettiin nimenomaan koneen k\xc3\xa4ytt\xc3\xb6\xc3\xb6nottamiseksi. 826 laivueelle luovutettiin 15. maaliskuuta 1940 12 Fairey Albacorea RNAS Fordissa Sussexissa. Kolme viikkoa saksalaisten hy\xc3\xb6kk\xc3\xa4yksest\xc3\xa4 Alankomaihin laivueesta tuli ensimm\xc3\xa4inen Albacorea taistelutoimissa k\xc3\xa4ytt\xc3\xa4nyt, sen hy\xc3\xb6k\xc3\xa4tty\xc3\xa4 Zeebruggen edustalla olleiden E-veneiden kimppuun sek\xc3\xa4 viestiliikenneyhteyksi\xc3\xa4 vastaan Westendess\xc3\xa4._NEWLINE_Marraskuussa 1943 Albacore laivueet kahta lukuun ottamatta olivat vaihtaneet kalustonsa. 820 laivue, joka oli viimeinen tukialuksella palvellut Albacore laivue, otti osaa Sisilian ja Salernon maihinnousuihin HMS Formidablelta. Toinen vasta hein\xc3\xa4kuussa 1942 perustettu 841 laivue lensi Englannista maakentilt\xc3\xa4 RAF:n alaisuudessa.'